open-index/open-wikipedia-markdown huggingface dataset:
O jardim

Το **"O jardim"** (Ελληνικά: Ο κήπος) είναι ένα τραγούδι ερμηνευμένο από την Πορτογαλέζα τραγουδίστρια Κλαούντια Πασκοάλ και γραμμένο από την Isaura. Είναι η Πορτογαλική συμμετοχή για τη Eurovision 2018.

## Eurovision
Η Isaura ανακοινώθηκε ως συμμετέχων τραγουδοποιός στο Festival da Canção 2018, η εθνική επιλογή της Πορτογαλίας για τη Eurovision 2018, στις 27 Σεπτεμβρίου 2017. Στις 18 Ιανουαρίου 2018, η Κλαούντια Πασκοάλ ανακοινώθηκε ότι θα ερμηνεύσει το τραγούδι, με τίτλο "O jardim". Η Πασκοάλ συμμετείχεστον δεύτερο ημιτελικό, τερματίζοντας δεύτερη με 20 βαθμούς, αφού τερμάτισε δεύτερη και στους βαθμούς της επιτροπής και στους βαθμούς του κοινού. Στον τελικό της 4ης Μαρτίου, τερμάτισε δεύτερη στη βαθμολογία της επιτροπής και κέρδισε τη βαθμολογία του κοινού, τερματίζοντας έτσι πρώτη με 22 βαθμούς, καταφέρνοντας να εκπροσωπήσει την Πορτογαλία στη Eurovision 2018.

Αφού η Πορτογαλία ήταν η οικοδέσποινα χώρα, το τραγούδι προκρίθηκε αυτόματα στον τελικό, που  διεξήχθη στις 12 Μαΐου 2018 στη Λισαβόνα.. Το τραγούδι τελικά κατέλαβε την τελευταία θέση στην Eurovision 2018 με 39 βαθμούς στο σύνολο.

## Παραπομπές


Κατηγορία:Τραγούδια του 2018
Κατηγορία:Singles του 2018
Κατηγορία:Singles της Universal Music Group
Όθων του Μπάλενστετ

Ο **Όθων**, γερμ. *Otto* (περ. 1070 - 9 Φεβρουαρίου 1123) από τον Οίκο των Ασκάνια, ήταν κόμης του Μπάλενστετ.

## Βιογραφία
Ήταν ο πρωτότοκος γιος του Αδαλβέρτου Β΄ κόμη του Μπάλενστετ και της Αδελαΐδας των Βαϊμάρης, κόρης του Όθωνα Α΄ μαργράβου του Μάισσεν.

Το 1123 απεβίωσε σε ηλικία 53 ετών.

## Οικογένεια
Νυμφεύθηκε πριν το 1095 την Αϊλίκα των Μπίλουνγκ, κόρη του Μάγκνους, δούκα της Σαξονίας και είχε τέκνα:
* Αλβέρτος η *Άρκτος* 1100-1170, μαργράβος του Βρανδεμβούργου και δούκας της Σαξονίας
* Αδελαΐδα απεβ. 1139, παντρεύτηκε πρώτα τον Ερρίκο Δ΄, κόμη του Στάντε και μετά τον Βέρνερ, κόμη του Όστερμπουργκ

## Παραπομπές


## Πηγές
* Fuhrmann, Horst (1995). Germany in the High Middle Ages: C.1050-1200. Translated by Reuter, Timothy. Cambridge University Press.
* Loud, Graham A.; Schenk, Jochen, eds. (2017). The Origins of the German Principalities, 1100-1350: Essays by German Historians. Routledge.

Κατηγορία:Οίκος των Ασκάνια
Αλβέρτος η Άρκτος

Ο **Αλβέρτος** η *Άρκτος*, γερμ. Albrecht der Βär (π. 1100 - 18 Νοεμβρίου 1170) από τον Οίκο των Ασκάνια ήταν, ως Αλβέρτος Α΄, ο 1ος μάργραβος του Βρανδεμβούργου (1157-70), κόμης του Άνχαλτ (1123-70) και δούκας της Σαξονίας (1138-42).

## Βιογραφία
Ήταν ο μόνος γιος του Όθωνα κόμη του Μπάλλενστετ και της Αϊλίκας των Μπίλλουνκ, κόρης του Μάγκνους δούκα της Σαξονίας.

Το 1170 απεβίωσε σε ηλικία 70 ετών και τον διαδέχθηκαν οι γιοί του: ο Όθων Α΄ στο Βρανδεμβούργο και ο Βερνάρδος στο Άνχαλτ και (μετά από τον Ερρίκο των Γουέλφων τον *Λέοντα*) στη Σαξονία.

## Οικογένεια
Νυμφεύτηκε το 1124 τη Σοφία των Φόρμπαχ, κόρη του Χέρμαν Α΄ κόμη του Βίντσενμπουρκ και είχε τέκνα:
* Όθων Α΄ 1126/28-1184, μάργραβος του Βρανδεμβούργου.
* Χέρμαν Α΄ απεβ. 1176, κόμης της Βαϊμάρης-Όρλαμυντε. Γιος του ήταν ο:
** Ζήγκφρηντ Γ΄ κόμης της Βαϊμάρης-Όρλαμυντε.
* Ζήγκφρητ π. 1132-1184, αρχιεπίσκοπος της Βρέμης.
* Ερρίκος απεβ. 1185, μέλος του Συλλόγου του καθεδρικού στο Μαγδεβούργου.
* Αλβέρτος απεβ. μετά το 1172, κόμης του Μπάλλενστετ.
* Ντήτριχ/Θεοδώριχος απεβ. 1183, κόμης του Βέρμπεν.
* Βερνάρδος 1134-1212, κόμης του Άνχαλτ, μετά δούκας της Σαξονίας.
* Χέντβιχ απεβ. 1203, παντρεύτηκε τον Όθων Β΄ των Βέττιν μάργραβο του Μάισσεν.
* (κόρη), παντρεύτηκε τον Βλάντισλαβ της Βοημίας.
* Αδελαΐδα απεβ. 1162, μοναχή στο Λάμσπρινγκε.
* Γκέρτρουντ παντρεύτηκε τον Ντήπολτ δούκα της Μοραβίας.
* Σίβυλλα απεβ. 1170, ηγουμένη στο αββαείο του Κβέντλινμπουρκ.
* Αϊλίκα.

## Πηγές
* Carlyle, Thomas (1898). History of Frederick the Great.
* Freller, Thomas (2010). The German Langue of the Order of Malta. Malta: Midsea Books. ISBN 978-99932-7-299-1.
* Lyon, Jonathan R. (2013). Princely Brothers and Sisters: The Sibling Bond in German Politics, 1100-1250. New York: Cornell University Press. ISBN 978-0801451300.
* Partenheimer, Lutz (2007). Die Entstehung der Mark Brandenburg: Mit einem lateinisch-deutschen Quellenanhang. Köln: Böhlau. ISBN 978-3-412-17106-3.
* Partenheimer, Lutz (2003). Albrecht der Bär (in German). Cologne: Böhlau Verlag. ISBN 3-412-16302-3.
* Schultze, Johannes (2011). Die Mark Brandenburg.: (Bd. I-V in einem Band). Duncker & Humblot. ISBN 978-3428134809.
## Παραπομπές


Κατηγορία:Οίκος των Ασκάνια
Gromee

Ο **Άντζεϊ Γκρομάλα** (γεν. 14 Δεκεμβρίου 1978, Κρακοβία), γνωστός με το ψευδώνυμο **Gromee**, είναι Πολωνός DJ, παραγωγός ηχογραφήσεων, ρεμίξερ και ιδιοκτήτης της Kingztown Music. Το 2016 υπέγραψε συμβόλαιο με τη Sony Music. Στα Eska Music Awards 2017 κέρδισε το βραβείο του Καλύτερου DJ/Παραγωγού.

Κέρδισε τον εθνικό τελικό της Πολωνίας για το Διαγωνισμό Τραγουδιού Eurovision του 2018. Μαζί με τον Σουηδό τραγουδιστή Λούκας Μέιγιερ, εκπροσώπησε τη χώρα του στο Διαγωνισμό Τραγουδιού Eurovision του 2018 στη Λισαβόνα, με το τραγούδι «Light Me Up». Το τραγούδι απέτυχε να προκριθεί στον μεγάλο τελικό.

## Καριέρα

## Δισκογραφία
### Άλμπουμ

### Σίνγκλς
### Ως κύριος καλλιτέχνης

## Παραπομπές


Κατηγορία:Πολωνοί τραγουδιστές
Κατηγορία:Πολωνοί DJ
Κατηγορία:Συμμετέχοντες στο διαγωνισμό τραγουδιού Eurovision με την Πολωνία
Ερρίκος Α΄ του Άνχαλτ

Ο **Ερρίκος Α΄**, γερμ. Heinrich I (π. 1170 - 1252) από τον Οίκο των Ασάνια ήταν κόμης του Άνχαλτ (1218-1252).

## Βιογραφία
Ήταν ο πρωτότοκος γιος του Βερνάρδου κόμη του Άνχαλτ και της Μπριγκίττε/Γιούττας των 'Εστριντσεν, κόρης του Κνούτου Ε΄ της Δανίας.

Το 1252 απεβίωσε σε ηλικία 82 ετών και τον διαδέχθηκαν οι γιοί του, που διάιρεσαν το Άνχαλτ: ο Ερρίκος Β΄ πήρε το Άσερσλεμπεν, ο Βερνάρδος Α΄ το Μπέρνμπουργκ και ο Ζήγκφρητ Α΄ το Τσερμπστ.

## Οικογένεια
Νυμφεύτηκε π. το 1211 την Ίρμγκαρτ των Λουδοβικιδών, κόρη του Χέρμαν Α΄ λαντγκράβου της Θουριγγίας και είχε τέκνα:
* Ερρίκος Β΄ 1215-1266, πρίγκικας του Άνχαλτ-Άσερσλεμπεν.
* Γιούντιτ απεβ. μετά το 1277, παντρεύτηκε τον Νικόλαο Α΄ κύριο του Βέρλε από τον Οίκο του Μεκλεμβούργου.
* Σοφία απεβ. 1272, παντρεύτηκε πρώτα τον Όθωνα Α΄ των Άνντεχς δούκα της Μερανίας, μετά τον Ζήγκφρητ κόμη του Ρέγκενσταϊν και έπειτα τον Όθωνα κόμη του Χάντμερσλεμπεν.
* Βερνάρδος Α΄ π. 1218-1287, πρίγκιπας του Άνχαλτ-Μπέρνμπουργκ.
* Αλβέρτος απεβ. 1245, Φραγκισκανός μοναχός.
* Χέρμαν απεβ. 1289, μέλος του Συλλόγου του καθεδρικού του Χάλμπερστατ.
* Μάγκνους απεβ. 1264, μέλος του Συλλόγου του καθεδρικού του Μαγδεβούργου.
* Όθων απεβ. μετά το 1246, μέλος του Συλλόγου του καθεδρικού του Μαγδεβούργου.
* Ζήγκφρητ Α΄ π. 1230-1298, πρίγκιπας του Άνχαλτ-Τσερμπστ.
* Χέντβιχ απεβ. 1259, παντρεύτηκε τον Μπολέσλαφ Β΄ τον *Φαλακρό* υψηλό δούκα της Πολωνίας και δούκα του Βρότσλαφ & Λεγκνίτσα.
* Γκέρτρουντ απεβ. 1275, ηγουμένη στο αββαείο του Γκέρνροντε.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 383. ISBN 978-3-529-02606-5
## Παραπομπές


Κατηγορία:Οίκος των Ασκάνια
Ευδοκία Κορρέ

Η **Ευδοκία Κορρέ Σκιαδά**, γεννημένη στην Αθήνα στις 31 Οκτωβρίου 1938, είναι πρώην διεθνής πρωταθλήτρια της καλαθοσφαίρισης. Διέπρεψε σαν αθλήτρια του Τρίτωνα Αθηνών στην θέση του σέντερ από το 1954 έως το 1961.

Αποφοίτησε από το Η΄γυμνάσιο Αθηνών και το 1979 παίρνει το πτυχίο της και ασκεί το επάγγελμα της καθηγήτριας φυσικής αγωγής. Παντρεύτηκε τον Γεώργιο Σκιαδά επίσης εκπαιδευτικό. Σαν αθλήτρια του Τρίτωνα συμμετείχε στο πρωτάθλημα Αθηνών-Πειραιώς, δεν υπήρχε πανελλήνιο πρωτάθλημα τότε, και σε διάφορα διεθνεί τουρνουά. Χρημάτισε έφορος της εθνικής γυναικών.

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της, στις 15 Απριλίου 1958, στην νίκη επί του Λιβάνου με 68-32 όπου δεν σημείωσε πόντους. Συμμετείχε την επόμενη ημέρα στον αγώνα Μεικτή Αθηνών - Μεικτή Βηρυτού, μπήκε αλλαγή στο δεύτερο ημίχρονο, που στην ουσία ήταν οι ίδιες ομάδες με τον αγώνα των Εθνικών ομάδων όπου δεν σημείωσε πάλι πόντους.

Έχει τιμηθεί για την προσφορά της από την Ελληνική ομοσπονδία καλαθοσφαίρισης, τον Δήμο Αθηναίων, τον Σ.Ε.Π.Κ. και τον Δήμο Άνω Λιοσίων.

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Τρίτωνα Αθηνών
Κατηγορία:Έλληνες γυμναστές
Έλλη Καρόζη

Η **Έλλη Καρόζη** είναι Ελληνίδα πρώην πρωταθλήτρια της καλαθοσφαίρισης η πρώτη που έπαιξε σε ξένο σύλλογο.

Ξεκίνησε την καριέρα της στον Παναθηναϊκό αγωνιζόμενη στα τοπικά πρωταθλήματα κέντρου, την εποχή εκείνη δεν υπήρχε ακόμα Εθνικό πρωτάθλημα. Από τον Παναθηναϊκό το 1954 πήγε στη Βραζιλιάνικη Φλουμινένσε του Ρίο ντε Τζανέιρο και αγωνίστηκε εκεί έως το 1956, σύμφωνα με τον ελληνικό τύπο στη Βραζιλία είχε το παρατσούκλι "η βόμβα του ελληνικού μπάσκετ". Επιστρέφοντας στην Ελλάδα το 1957 έπαιξε για τον Α.Ο. Αμπελοκήπων.

Με την Εθνική Ελλάδος ήταν στην αποστολή και στον πάγκο της αλλά δεν αγωνίστηκε στον πρώτο αγώνα στην ιστορία της στις 15 Απριλίου 1958, στη νίκη επί του Λιβάνου με 68-32. Συμμετείχε την επόμενη ημέρα στο αγώνα Μεικτή Αθηνών- Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων όπου αγωνίστηκε στα τελευταία λεπτά και δεν σημείωσε πόντους. 

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Αμπελοκήπων
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιριστές βραζιλιάνικων συλλόγων
Κατηγορία:Καλαθοσφαιρίστριες Εθνικής Ελλάδας
Ζίγκφριντ Α΄ του Άνχαλτ-Τσερμπστ

Ο **Ζίγκφριντ Α΄**, γερμ. Siegfried I. (περ. 1230 - 25 Μαρτίου 1298) από τον Οίκο των Ασκάνια ήταν ο πρώτος πρίγκιπας του Άνχαλτ-Τσερμπστ (1252-1298).

## Βιογραφία
Ήταν γιος του Ερρίκου Α΄, κόμη του Άνχαλτ και της Ίρμγκαρντ των Λουδοβικιδών, κόρη του Χέρμαν Α΄, λαντγράβου της Θουριγγίας.

Το 1298 απεβίωσε στο Κέτεν του Άνχαλτ σε ηλικία 68 ετών και τον διαδέχθηκε ο πρωτότοκος γιος του Αλβέρτος Α΄.

## Οικογένεια
Νυμφεύτηκε το 1259 την Αικατερίνη των Μπγιέλμπο, κόρη του Μπίργιερ Μάγκνουσον αντιβασιλιά (jarl) της Σουηδίας και είχε τέκνα:
* Αλβέρτος Α΄ απεβ. 1316, πρίγκιπας του Άνχαλτ-Τσερμπστ
* Ερρίκος απεβ. 1340/41, κοσμήτορας του Συλλόγου του καθεδρικού ναού του Χάλμπερστατ
* Ζίγκφριντ απεβ. 1317, μέλος του Συλλόγου του καθεδρικού ναού του Μαγδεβούργου
* Χέρμαν απεβ. 1328, Τεύτονας ιππότης, διοικητής του Ντέσαου
* Αγνή απεβ. μετά το 1316, ηγουμένη στο αββαείο του Κόσβιχ
* Χέντβιχ απεβ. μετά το 1319, ηγουμένη στο αββαείο του Κόσβιχ
* Ελισάβετ απεβ. μετά το 1316, μοναχή στη μονή του Κόσβιχ
* Ιουδήθ απεβ. μετά το 1316, μοναχή στη μονή του Κόσβιχ
* Κωνσταντία απεβ. μετά το 1316, μοναχή στη μονή του Κόσβιχ
* Σοφία απεβ. μετά το 1290, παντρεύτηκε τον Λουδοβίκο του Χάκεμπορν

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 383. ISBN 978-3-529-02606-5

## Παραπομπές


Κατηγορία:Οίκος των Ασκάνια
Αλβέρτος Β΄ του Άνχαλτ-Τσερμπστ

Ο **Αλβέρτος Β΄**, γερμ. Albrecht II (απεβ. 17 Ιουλίου 1362) από τον Οίκο των Ασκάνια ήταν πρίγκιπας του Άνχαλτ-Τσερμπστ (1316-1362).

## Βιογραφία
Ήταν ο τρίτος γιος του Αλβέρτου Α΄ πρίγκιπα του Άνχαλτ-Τσερμπστ και της Αγνής των Ασκάνια, κόρης του Κορράδου μαργράβου του Βρανδεμβούργου-Στέννταλ.

Το 1362 απεβίωσε και τον διαδέχθηκε ο πρωτότοκος γιος του Αλβέρτος Γ΄.

## Οικογένεια
Νυμφεύτηκε πρώτα το 1324 την Αγνή των Βιτσλαβιδών, κόρη του Βϊτσλαβ Γ΄ πρίγκιπα του Ρύγκεν· δεν απέκτησαν απογόνους.

Όταν απεβίωσε η Αγνή, ο Αλβέρτος Β΄ έκανε το 1337 δεύτερο γάμο με την 3η εξαδέλφη του Βεατρίκη των Ασκάνια, κόρη του Ροδόλφου Α΄ δούκα της Σαξονίας-Βίττενμπερκ και είχε τέκνα:
* (κόρη) απεβ. π. 1353, παντρεύτηκε τον Αλβέρτο Ζ΄ κόμη του Μπάρμπυ-Μύλινγκεν.
* Γιούντιτ απεβ. 1381, παντρεύτηκε τον Μπούρκχαρτ ΙΒ΄ μπουργκράβο του Μαγδεβούργου.
* Αλβέρτος Γ΄ απεβ. π. 1359, πρίγκιπας του Άνχαλτ-Τσερμπστ.
* Ιωάννης Β΄ απεβ. 1382, πρίγκιπας του Άνχαλτ-Τσερμπστ.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 383. ISBN 978-3-529-02606-5
## Παραπομπές


Κατηγορία:Οίκος των Ασκάνια
Αλβέρτος Α΄ του Άνχαλτ-Τσερμπστ

Ο **Αλβέρτος Α΄**, γερμ. Albrecht I (απεβ. 17 Αυγούστου 1316) από τον Οίκο των Ασκάνια ήταν πρίγκιπας του Άνχατ-Τσερμπστ (1298-1316).

## Βιογραφία
Ήταν ο πρωτότοκος γιος του Ζήγκφρητ Α΄ πρίγκιπα του Άνχαλτ-Τσερμπστ και της Αικατερίνης των Μπγιέλμπο, κόρης του Μπίργιερ Μάγκνουσον αντιβασιλιά (jarl) της Σουηδίας.

Το 1316 απεβίωσε και τον διαδέχθηκε ο γιος του Αλβέρτος Β΄.

## Οικογένεια
Νυμφεύτηκε πρώτα τη Λιούτγκαρτ των Σάουενμπουρκ, κόρη του Γεράρδο Α΄ κόμη του Χόλσταϊν-Ίτσεχοε και είχε τέκνα:
* Ζήγκφρητ Β΄ απεβ. π. 1307/16, μέλος του Συλλόγου του καθεδρικού του Κόσβιχ.
* Ερρίκος απεβ. πριν το 1317, μέλος του Συλλόγου του καθεδρικού του Κόσβιχ.

Το 1289 απεβίωσε η Λιούργκαρτ και ο Αλβέρτος Α΄ έκανε δεύτερο γάμο με την Αγνή των Ασκάνια, κόρη του 3ου εξαδέλφου του Κορράδου μαργράβου του Βρανδεμβούργου-Στέννταλ και είχε τέκνα:
* Αλβέρτος Β΄ απεβ. 1362, πρίγκιπας του Άνχαλτ-Τσερμπστ.
* Αγνή απεβ. 1352, παντρεύτηκε τον Ούλριχ Β΄ κόμη του Λίννταου-Ρουππίν.
* Βάλντεμαρ Α΄ απεβ. 1368, πρίγκιπας του Άνχαλτ-Τσερμπστ.
* Γιούντιτ, παντρεύτηκε τον Αλβέρτο Α΄ κόμη του Ρέγκενσταϊν.
* Ματίλντα απεβ. π. 1342, παντρεύτηκε τον Βερνάρδο Γ΄ πρίγκιπα του Άνχαλτ-Μπέρνμπουρκ.

## Πηγές
*  Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 383. ISBN 978-3-529-02606-5

## Παραπομπές σε πηγές


Κατηγορία:Οίκος των Ασκάνια
Στάδιο 20ής Ιουλίου Κερύνειας

Το **Στάδιο 20ής Ιουλίου Κερύνειας**(τουρκικά: *Girne 20 Temmuz Stadyumu*), νομίμως επίσημα, βάσει της Κυπριακής Δημοκρατίας, **Δημητριάδειο Στάδιο** είναι γήπεδο στην κατεχόμενη Κερύνεια της κατεχόμενης Κύπρου. Έχει χωρητικότητα 1.500 θέσεων, ενώ διαθέτει και δημοσιογραφικά θεωρία για την τηλεοπτική κάλυψη αγώνων. Αποτελεί έδρα των αθλητικών συλλόγων Ντογάν Τουρκ Μπιρλιγί και Τουρκ Ότζαγι Λιμασόλ.

## Ιστορία
Το στάδιο, ως Στάδιο ΓΣ Πράξανδρος εγκαινιάστηκε στις 29 Οκτωβρίου 1972 από τον Υπουργό Παιδείας της Κύπρου Ανδρέα Κούρο και τον πρόεδρο του ΚΟΑ Ανδρέα Γκαράνη.

Στην κατασκευή του σταδίου χρησιμοποιήθηκαν ακατάλληλες πέτρες στο υπόστρωμα κάτω από το γρασίδι. Εξαιτίας αυτού του γεγονότος το στάδιο πλημμύριζε τον χειμώνα

Επίσημα, βάσει του νόμιμου ιδιοκτήτη Γ. Σ. Πράξανδρου φέρει την ονομασία Δημητριάδειο Στάδιο και είναι η φυσική έδρα του Γ.Σ. Πράξανδρος  που λόγω της τουρκικής κατοχής της πόλης της Κερύνειας δραστηριοποιείται ως προσφυγικός σύλλογος προσωρινά στη Λευκωσία, όπως και των άλλων προσφυγικών συλλόγων της Κερύνειας ΠΑΕΚ και ΑΕΚ Καραβά. Κατά τη διάρκεια της πρώτης φάσης της τουρκικής εισβολής του 1974 το στάδιο και ο περιβάλλων χώρος του έγιναν θέατρο σκληρών μαχών μεταξύ του τουρκικού στρατού και των δυνάμεων της Εθνικής Φρουράς που υπερασπίζονταν την πόλη, ενώ μετά την κατάληψη της Κερύνειας από τα τουρκικά στρατεύματα, το στάδιο μετονομάστηκε σε *Στάδιο 20ής Ιουλίου*. Το 2011, ανακαλύφθηκε σε τοποθεσία κοντά στο αθλητικό κέντρο ομαδικός τάφος με Ελληνοκύπριους αγνοούμενους.

Ορισμένοι από τους αγώνες του Κυπέλλου Ατατούρκ που διοργανώθηκαν από την Τουρκοκυπριακή Ομοσπονδία Ποδοσφαίρου στο πλαίσιο της Ημέρας Νεολαίας και Αθλητισμού στις 19 Μαΐου 2009 πραγματοποιήθηκαν στο συγκεκριμένο γήπεδο.

## Χρήση
Το γήπεδο σήμερα χρησιμοποιείται κατά κύριο λόγο για ποδοσφαιρικούς αγώνες.

## Παραπομπές


## Εξωτερικοί σύνδεσμοι
*Girne 20 Temmuz Stadı europlan-online.de

Κατηγορία:Τουρκική Δημοκρατία της Βόρειας Κύπρου
Κατηγορία:Τουρκική εισβολή στην Κύπρο
A Matter of Time (τραγούδι της Sennek)

Το **A Matter of Time** είναι ένα τραγούδι από την Βελγίδα τραγουδίστρια Sennek. Το τραγούδι εκπροσώπησε το Βέλγιο στη Eurovision 2018 αλλά απέτυχε να προκριθεί στον τελικό.

## Παραπομπές


Κατηγορία:Τραγούδια του 2018
Κατηγορία:Διαγωνισμός Τραγουδιού Eurovision 2018
Ανδρέας Κουτσούμπας

Ο **Ανδρέας Κουτσούμπας** (8 Μαρτίου 1959) είναι Έλληνας δικηγόρος Παρ' Αρείω Πάγω στο Πρωτοδικείο Λιβαδειάς, πολιτικός και εν ενεργεία βουλευτής Βοιωτίας στο Ελληνικό Κοινοβούλιο με τη Νέα Δημοκρατία.  

## Βιογραφικά στοιχεία
Γεννήθηκε το 1959 στους Τσουκαλάδες Βοιωτίας και μιλά τη γαλλική γλώσσα. 

Σπούδασε Νομική στο Εθνικό και Καποδιστριακό Πανεπιστήμιο Αθηνών. Ασκεί μάχιμη δικηγορία στο Πρωτοδικείο της Λιβαδειάς. Είναι παντρεμένος με τη δικηγόρο Γαρυφαλλιά Μίχα και πατέρας δύο αγοριών, του Βασίλη και του Χαράλαμπου. 

Όταν ήταν φοιτητής ακόμα διετέλεσε εκπρόσωπος της ΔΑΠ-ΝΔΦΚ στη Νομική Σχολή Αθηνών και μέλος της Φοιτητικής Παράταξης "ΘΕΜΙΣ".

## Πολιτική σταδιοδρομία
Από το 1976 έως το 1982 διετέλεσε πρόεδρος της ΟΝΝΕΔ Βοιωτίας. Από το 1990 έως το 1993 διετέλεσε νομαρχιακός σύμβουλος Βοιωτίας. Από το 1994 έως το 1998 διετέλεσε επικεφαλής της αντιπολίτευσης στη Νομαρχία Βοιωτίας.

Από το 2000 έως το 2004 είναι μέλος των Ομάδων Κοινοβουλευτικού Έργου Δημόσιας Τάξης και Δικαιοσύνης της Νέας Δημοκρατίας. Είναι ιδρυτικό μέλος του Συλλόγου Σαρακατσαναίων Βοιωτίας, Νομικός εκπρόσωπος του Συνδέσμου Αστυνομικών και Αξιωματικών Βοιωτίας.

Το 2010 ορίστηκε αναπληρωτής Γραμματέας Τοπικής Αυτοδιοίκησης και εκλέχθηκε μέλος της Πολιτικής Επιτροπής της Νέας Δημοκρατίας.

Εκλέχτηκε για πρώτη φορά βουλευτής Βοιωτίας στις εκλογές του Σεπτεμβρίου 2007. Επανεξελέγη βουλευτής Βοιωτίας στις δύο εκλογικές αναμετρήσεις του 2012. Έχει διατελέσει μέλος των επιτροπών μορφωτικών υποθέσεων, σωφρονιστικού συστήματος, δημόσιας τάξης & δικαιοσύνης, οδικής ασφάλειας και πρόεδρος προανακριτικών επιτροπών της Βουλής. Έχει διατελέσει επίσης πρόεδρος της επιτροπής Σωφρονιστικού Συστήματος κατά την περίοδο 2012- 2014, συμβάλλοντας καθοριστικά στη διαμόρφωση του σωφρονιστικού συστήματος επί Κυβερνήσεως Σαμαρά. Την ίδια περίοδο ορίστηκε Αναπληρωτής Γραμματέας της Κ.Ο. της Νέας Δημοκρατίας. 

Στις εκλογές Ιανουαρίου 2015, δεν κατάφερε να εκλεγεί, συγκεντρώνοντας 3.384 και την τρίτη θέση μεταξύ των υποψηφίων της ΝΔ στην εκλογική Περιφέρεια. Στις επαναληπτικές Εκλογές του Σεπτεμβρίου 2015 κατέλαβε τη δεύτερη θέση στο ψηφοδέλτιο της Νέας Δημοκρατίας στη Βοιωτία. Αναδείχθηκε βουλευτής τον Φεβρουάριο του 2017. Στις εκλογές του 2019 επανεξελέγη, καταλαμβάνοντας την πρώτη θέση με τη Νέα Δημοκρατία στον νομό Βοιωτίας.  Κατά την ΙΗ' κοινοβουλευτική περίοδο έχει ορισθεί μέλος της Διαρκούς Επιτροπής Δημόσιας Διοίκησης, Δημόσιας Τάξης & Δικαιοσύνης, της Διαρκούς Επιτροπής Εθνικής Άμυνας & Εξωτερικών Υποθέσεων και της Ειδικής Μόνιμης Επιτροπής Θεσμών & Διαφάνειας, ενώ παράλληλα εκλέχθηκε Αντιπρόεδρος της Ειδικής Διαρκούς Επιτροπής Εξοπλιστικών Προγραμμάτων & Συμβάσεων.

## Παραπομπές


## Εξωτερικοί σύνδεσμοι
*Ιστοσελίδα Δικηγορικού Γραφείου Ανδρέα Κουτσούμπα 
*Ιστολόγιο Ανδρέα Κουτσούμπα

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Βοιωτίας
Βουλευτικές εκλογές στο Τζιμπουτί (2018)

**Βουλευτικές εκλογές** διεξήχθησαν στο Τζιμπουτί στις 23 Φεβρουαρίου 2018 και επισκιάστηκαν από το μποϊκοτάζ της αντιπολίτευσης. Ο κυβερνών συνασπισμός, Ένωση για την Προεδρική Πλειοψηφία (UMP), κέρδισε τις 58 από τις συνολικά 65 έδρες στην Εθνοσυνέλευση. 

## Εκλογικό σύστημα
Το Κοινοβούλιο του Τζιμπουτί αποτελείται από 65 έδρες και εκλέγεται ανά πενταετία. Πριν τις προηγούμενες εκλογές του 2013, το πλειοψηφικό σύστημα εγκαταλείφθηκε. Αντί αυτού, οι εκλογές διενεργήθηκαν με κλειστές λίστες στις οποίες το 80% των εδρών σε κάθε εκλογική περιφέρεια περιήλθαν στο κόμμα που έλαβε τις περισσότερες ψήφους. Οι υπόλοιπες έδρες κατανεμήθηκαν αναλογικά σε άλλα κόμματα που έλαβαν άνω του 10% των ψήφων με τη χρήση της μεθόδου Ντ' Οντ. Στις περιπτώσεις όπου κανένα άλλο κόμμα δεν έλαβε ποσοστό άνω του 10% των ψήφων, όλες οι έδρες σε μία περιφέρεια περιήλθαν στο κόμμα που συγκέντρωσε τις περισσότερες ψήφους. Επίσης, το 25% (έναντι 10% στις προηγούμενες εκλογές) των εδρών προορίζονταν για γυναίκες.

## Αποτελέσματα
Στις εκλογές δεν έλαβαν μέρος τα μεγάλα κόμματα της αντιπολίτευσης, πολλά από τα οποία άνηκαν στον συνασπισμό Ένωση για την Εθνική Σωτηρία, που είχαν λάβει 10 έδρες στις εκλογές του 2013.  Ο κυβερνών συνασπισμός της Ένωσης για την Προεδρική Πλειοψηφία του προέδρου Γκουέλεχ κέρδισε σαρωτική νίκη, εξασφαλίζοντας γύρω στο 90% των εδρών στην εθνοσυνέλευση, τρεις περισσότερες από όσες έλαβε στις προηγούμενες εκλογές. Η αντιπολιτευόμενη Ένωση για Δημοκρατία και Δικαιοσύνη- Κόμμα του Τζιμπουτί για την Ανάπτυξη (UDJ–PDD) κέρδισαν 7 έδρες στην εκλογική περιφέρεια της πρωτεύουσας. Ο συνασπισμός UMP κατήλθε στις εκλογές χωρίς αντίπαλο σε τρεις εκλογικές περιφέρειες (Ντιχίλ, Ομπόκ και Αρτά, 18 έδρες).

## Παραπομπές


2018
Τζιμπουτι
Αλπική χιονοδρομία στους Χειμερινούς Ολυμπιακούς Αγώνες 2018

** Τα αγωνίσματα του [[Αλπικό σκι|αλπικού σκι]] στους [[Χειμερινοί Ολυμπιακοί Αγώνες 2018|Χειμερινούς Ολυμπιακούς Αγώνες του 2018]]**, πραγματοποιήθηκαν από τις 12 έως τις 24 Φεβρουαρίου στο Αλπικό Κέντρο Γιονπιόν (σλάλομ και γιγαντιαίο σλάλομ), στο Αθλητικό Πάρκο Αλπένσια της Πιόνγκτσανγκ και στο Αλπικό Κέντρο Γιονσόν (αγώνες ταχύτητας) στη Νότια Κορέα.

Τον Ιούνιο του 2015, η Διεθνής Ολυμπιακή Επιτροπή ενέκρινε την προσθήκη ενός μικτού αγωνίσματος, με συμμετοχή τόσο αντρών όσο και γυναικών, ανεβάζοντας το σύνολο των μεταλλίων στο αλπικό σκι στα έντεκα.

## Πρόγραμμα των αγώνων

; Σημειώσεις
* Η Κατάβαση ανδρών αναβλήθηκε (ισχυροί άνεμοι) από τις 11 έως τις 15 Φεβρουαρίου.
* Το γιγαντιαίο σλάλομ των γυναικών αναβλήθηκε (ισχυροί άνεμοι) από τις 12 έως τις 15 Φεβρουαρίου.
* Το σλάλομ γυναικών αναβλήθηκε (ισχυροί άνεμοι) από τις 14 έως τις 16 Φεβρουαρίου.
* Το super-G των ανδρών αναβλήθηκε (λόγω διαφωνίας) από τις 15 έως τις 16 Φεβρουαρίου.
* Το σύνθετο γυναικών μεταφέρθηκε κατά 24 ώρες νωρίτερα (λόγω προγραμματισμένων ισχυρών ανέμων) από τις 23 στις 22 Φεβρουαρίου.

### Πίνακας μεταλλίων

## Αποτελέσματα
### Αγωνίσματα ανδρών

### Αγωνίσματα γυναικών

### Ομαδικό αγώνισμα

## Συμμετέχουσες χώρες
Συνολικά 322 αθλητές από 80 χώρες (συμπεριλαμβανομένων και των οριζόμενων από τη ΔΟΕ Ολυμπιακών Αθλητών από τη Ρωσία) έλαβαν μέρος (οι αριθμοί των αθλητών παρουσιάζονται σε παρενθέσεις).

*  (2)
*  (3)
*  (2)
*  (1)
*  (3)
*  (22)
*  (1)
*  (2)
*  (4)
*  (1)
*  (2)
*  (1)
*  (3)
*  (14)
*  (3)
*  (2)
*  (1)
*  (10)
*  (1)
*  (9)
*  (2)
*  (1)
*  (1)
*  (2)
*  (2)
*  (22)
*  (2)
*  (14)
*  (4)
*  (2)
*  (1)
*  (4)
*  (2)
*  (2)
*  (2)
*  (1)
*  (20)
*  (4)
*  (2)
*  (1)
*  (1)
*  (1)
*  (2)
*  (2)
*  (2)
*  (2)
*  (1)
*  (1)
*  (1)
*  (1)
*  (1)
*  (2)
*  (1)
*  (2)
*  (2)
*  (1)
*  (3)
*  (3)
*  (11)
*  (5)
*  (1)
*  (1)
*  (3)
*  (1)
*  (1)
*  (2)
*  (1)
*  (3)
*  (7)
*  (11)
*  (1)
*  (4)
*  (2)
*  (10)
*  (22)
*  (2)
*  (2)
*  (2)
*  (22)
*  (1)

## Παραπομπές


Κατηγορία:Αθλήματα Χειμερινών Ολυμπιακών Αγώνων 2018
2018
Μπιλ Σκάρσγκορντ

O **Μπιλ Σκάρσγκορντ** (*Bill Skarsgård*, γεννημένος στις 9 Αυγούστου 1990) είναι Σουηδός ηθοποιός. Είναι γνωστός για τον ρόλο του στη σειρά The Divergent Series: Allegiant, Atomic Blonde, και την σειρά Netflix Hemlock Grove, ενώ πρωταγωνιστεί ως Πένιγουαιζ στην ταινία του 2017 IT: Chapter One, από όπου εκτοξεύτηκε η δημοτικότητα του. Από τον Αύγουστο του 2018 θα ξεκινήσουν τα γυρίσματα για το δεύτερο μέρος της ταινίας, IT: Chapter Two. Είναι γιος του ηθοποιού Στέλαν Σκάρσγκορντ και αδερφός του Αλεξάντερ Σκάρσγκορντ από το True Blood.

## Πρώτα Χρόνια
Ο Σκάρσγκορντ γεννήθηκε στο Βέλινγκμπι της Σουηδίας και είναι ο γιος του Στέλαν Σκάρσγκορντ και της Μάι Σκάρσγκορντ, η πρώτη του γυναίκα. Έχει επτά αδέλφια: τον Αλεξάντερ, Γκουστάφ, Βάλτερ (όλοι τους ηθοποιοί), Σαμ και την Άϊτζα Σκάρσγκορντ, καθώς και τους Όσιαν και Κόλμπιον, που του είναι ετεροθαλής αδέρφια από τον δεύτερο γάμο του Στέλαν με την Μέγκαν Έβερετ.

## Φιλμογραφία

### Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Σουηδοί ηθοποιοί κινηματογράφου
Κατηγορία:Σουηδοί ηθοποιοί τηλεόρασης
Λιάνα Γρήγουρα

Η **Λιάνα Γρήγουρα-Κουκοπούλου** ήταν Ελληνίδα πρωταθλήτρια της καλαθοσφαίρισης την δεκαετία του 50. Διακρίθηκε με τα χρώματα του  Τρίτωνα Αθηνών, από το 1953 που επανιδρύθηκε το τμήμα, βασική στην πεντάδα, στα τοπικά πρωταθλήματα Αθηνών-Πειραιώς, δεν υπήρχε πανελλήνιο πρωτάθλημα τότε.

Ήταν παντρεμένη από το 1956 με τον διεθνή καλαθοσφαιριστή Παναγιώτη Κουκόπουλο όπου απέκτησαν τέσσερα παιδιά.

Με την Εθνική Ελλάδος ήταν στην αποστολή και στον πάγκο της αλλά δεν αγωνίστηκε στον πρώτο αγώνα στην ιστορία της στις 15 Απριλίου 1958, στην νίκη επί του Λιβάνου με 68-32.

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Τρίτωνα Αθηνών
Κατηγορία:Καλαθοσφαιρίστριες Εθνικής Ελλάδας
Ιωάννης Β΄ του Άνχαλτ-Τσερμπστ

Ο **Ιωάννης Β΄**, γερμ. Johann II (απεβ. 11 Απριλίου 1382) από τον Οίκο των Ασκάνια ήταν πρίγκιπας του Άνχαλτ-Τσερμπστ (1362-1382).

## Βιογραφία
Ήταν γιος του Αλβέρτου Β΄ πρίγκιπα του Άνχαλτ-Τσερμπστ και της Βεατρίκης των Ασκάνια, κόρης του Ροδόλφου Α΄ δούκα της Σαξονίας-Βίττενμπερκ.

Το 1382 απεβίωσε και τον διαδέχθηκαν οι τρεις γιοί του.

## Οικογένεια
Νυμφεύτηκε το 1366 την Ελισάβετ, κόρη του Ιωάννη Α΄ κόμη του Χέννεμπερκ-Σλόιζινγκεν και είχε τέκνα:
* Αγνή απεβ. πριν το 1392, παντρεύτηκε τον Μπούρχαρτ κόμη του Σράπλαου.
* Σιγισμούνδος Α΄ απεβ. 1405, πρίγκιπας του Άνχαλτ-Ντεσάου.
* Αλβέρτος Δ΄ απεβ. 1423, πρίγκιπας του Άνχαλτ-Κέτεν.
* Βάλτεμαρ Γ΄ αεπβ. 1391, πρίγκιπας του Άνχαλτ-Τσερμπστ.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές σε πηγές


Κατηγορία:Οίκος των Ασκάνια
Σιγισμούνδος Α΄ του Άνχαλτ-Ντέσαου

Ο **Σιγισμούνδος**, γερμ. Sigismund I. (απεβ. 19 Ιανουαρίου 1405) από τον Οίκο των Ασκάνια ήταν πρίγκιπας του Άνχαλτ-Τσερμπστ (1382-1396) και μετά του Άνχαλτ-Ντέσαου (1396-1405).

## Βιογραφία
Ήταν γιος του Ιωάννη Β΄, πρίγκιπα του Άνχαλτ-Τσερμπστ και της Ελισάβετ, κόρης του Ιωάννη Α΄ κόμη του Χένεμπεργκ-Σλόιζινγκεν.

Το 1405 απεβίωσε στο Κόσβιχ και τον διαδέχθηκαν τέσσερις από τους γιους του.

## Οικογένεια
Νυμφεύτηκε το 1386 την Ιουδήθ, κόρη του Γκέμπχαρντ ΙΑ΄, κόμη του Κβέρφουρτ και είχε τέκνα:
* Σοφία απεβ. 1419, παντρεύτηκε τον Μπούρκχαρντ Δ΄ του Μπάρμπι, κόμη του Μύλινγκεν
* Ελισάβετ απεβ. μετά το 1413, παντρεύτηκε τον Αλβέρτο Β΄, κόμη του Μάνσφελντ
* Άννα, απεβίωσε σε παιδική ηλικία
* Μαργαρίτα, απεβίωσε σε παιδική ηλικία
* Βάλντεμαρ Δ΄ απεβ. μετά το 1417, πρίγκιπας του Άνχαλτ-Ντέσαου
* Γεώργιος Α΄ περ. 1390-1474, πρίγκιπας του Άνχαλτ-Ντέσαου
* Ματθίλδη 1392-1463, ηγουμένη στο αββαείο του Γκερνρόντε
* Ιωάννης Δ΄ απεβ. 1455, μέλος και μετά κοσμήτορας του Συλλόγου του καθεδρικού ναού του Μέρσεμπουργκ
* Σιγισμούνδος Β΄ απεβ. 1452, πρίγκιπας του Άνχαλτ-Ντέσαου
* Αλβέρτος Ε΄ απεβ. περ. 1469, πρίγκιπας του Άνχαλτ-Ντέσαου
* Ερνέστος απεβ. μετά το 1405

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Ασκάνια
Γεώργιος Α΄ του Άνχαλτ-Ντέσαου

Ο **Γεώργιος Α΄**, γερμ. Georg I. (π. 1390 - 21 Σεπτεμβρίου 1474) από τον Οίκο των Ασκάνια ήταν πρίγκιπας του Άνχαλτ-Ντέσαου (1405-1474) και του Άνχαλτ-Μπέρνμπουργκ (1468-1474).

## Βιογραφία
Ήταν γιος του Σιγισμούνδου Α΄, πρίγκιπα του Άνχαλτ-Ντέσαου και της Γιούτα, κόρης του Γκέμπχαρντ ΙΑ΄, κόμη του Κβέρφουρτ. 

Το 1474 απεβίωσε στο Ντέσαου σε ηλικία 84 ετών και τον διαδέχθηκαν οι πέντε γιοι του.

## Οικογένεια
Νυμφεύτηκε πρώτα το 1413 τη Ματθίλδη, κόρη του τέταρτου εξαδέλφου του, Όθωνα Γ΄, πρίγκιπα του Άνχαλτ-Μπέρνμπουργκ· δεν απέκτησαν τέκνα.

Όταν η Ματθίλδη απεβίωσε (προ του 1432), ο Γεώργιος Α΄ έκανε δεύτερο γάμο το 1432 με την Ευφημία των Πιάστ, κόρη του Κορράδου Γ΄ του *γηραιού*, δούκα του Ελς (Πολωνικά: Ολεσνίτσα) και είχε τέκνα:
* Άννα απεβ. 1492, παντρεύτηκε τον Ερρίκο Β΄, κόμη του Πλάουεν & βουργράβο του Μάισσεν και μετά τον Ιωάννη Α΄, κόμη του Χόνσταϊν-Χέλντρουνγκεν
* Μαργαρίτα απεβ. πριν το 1516
* Χέντβιχ, απεβίωσε σε παιδική ηλικία
* Μαρία, μοναχή στη Μπρένα

Το 1444 απεβίωσε η Ευφημία και ο Γεώργιος Α΄ έκανε τρίτο γάμο με τη Σοφία, κόρη του Σιγισμούνδου του Χόνσταϊν και είχε τέκνα:
* Χέντβιχ απεβ. πριν το 1516, μοναχή στη Μπρένα (ίσως από τον δεύτερο γάμο)
* Βαρβάρα, μοναχή στη Μπρένα (ίσως από τον δεύτερο γάμο)
* Αγνή 1445-1504, ηγουμένη στο Γκάντερσχαϊμ, το Νόιενχεερζε και το Κάουφουνγκεν
* Βάλντεμαρ ΣΤ΄ 1450-1508, πρίγκιπας του Άνχαλτ-Κέτεν
* Σχολαστική 1451-1504, ηγουμένη στο αββαείο του Γκερνρόντε

Μετά τον θάνατο και της Σοφίας το 1451, ο Γεώργιος Α΄ έκανε το 1453 τέταρτο γάμο με την Άννα (1430-1513), κόρη του Αλβέρτου Η΄, κόμη του Λίντο-Ρουπίν και είχε τέκνα:
* Ερνέστος Α΄ απεβ. 1516, πρίγκιπας του Άνχαλτ-Ντέσαου
* Γεώργιος Β΄ 1454-1509, πρίγκιπας του Άνχαλτ-Ντέσαου
* Σιγισμούνδος Γ΄ 1456-1487, πρίγκιπας του Άνχαλτ-Ντέσαου
* Άννα απεβ. 1531, παντρεύτηκε τον Ιωάννη Ε΄, κόμη του Όλντενμπουργκ-Ντέλμενχορστ
* Ροδόλφος Δ΄ απεβ. 1510, πρίγκιπας του Άνχαλτ-Ντέσαου
* Βερνάρδος, απεβίωσε σε παιδική ηλικία
* Ιωάννης, απεβίωσε σε παιδική ηλικία
* Ερρίκος, απεβίωσε σε παιδική ηλικία
* Λαυρέντιος, απεβίωσε σε παιδική ηλικία

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6

## Παραπομπές


Κατηγορία:Οίκος των Ασκάνια
'
Ερνέστος Α΄ του Άνχαλτ-Ντέσαου

Ο **Ερνέστος Α΄**, γερμ. Ernst I. (απεβ. 12 Ιουλίου 1516) από τον Οίκο των Ασκάνια ήταν πρίγκιπας του Άνχαλτ-Ντέσαου (1474-1516).

## Βιογραφία
Ήταν ο δευτερότοκος γιος του Γεωργίου Α΄ πρίγκιπα του Άνχαλτ-Ντέσαου και της Άννας, κόρης του Αλβέρτου Η΄ κόμη του Λίντο-Ρουπίν.

Το 1516 απεβίωσε στο Ντέσαου και τον διαδέχθηκαν οι τρεις γιοί του Ιωάννης Ε΄, Γεώργιος Γ΄ και Ιωακείμ Α΄.

## Οικογένεια
Νυμφεύτηκε το 1494 τη Μαργαρίτα του Ποντιέμπραντυ, κόρη του Ερρίκου Α΄, δούκα του Μύνστερμπεργκ-Ελς και είχε τέκνα:
* Θωμάς 1503, απεβίωσε σε βρεφική ηλικία
* Ιωάννης Ε΄ 1504-1551, πρίγκιπας του Άνχαλτ-Τσερμπστ
* Γεώργιος Γ΄ 1507-1553, πρίγκιπας του Άνχαλτ-Ντέσαου
* Ιωακείμ Α΄ 1509-1561, πρίγκιπας του Άνχαλτ-Ντέσαου

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6

## Παραπομπές


Κατηγορία:Οίκος των Ασκάνια
Ιωάννης Ε΄ του Άνχαλτ-Τσερμπστ

Ο **Ιωάννης Ε΄**, γερμ. Johann V (4 Σεπτεμβρίου 1504 - 4 Φεβρουαρίου 1551) από τον Οίκο των Ασκάνια ήταν πρίγκιπας του Άνχαλτ-Ντεσάου (1516-44) και μετά του Άνχαλτ-Τσερμπστ (1544-51).

## Βιογραφία
Ήταν ο δευτερότοκος γιος του Ερνέστου Α΄ πρίγκιπα του Άνχαλτ-Ντεσάου και της Μαργαρίτας των Ποντέμπραντυ, κόρης του Ερρίκου Α΄ δούκα του Μύνστερμπεργκ-Ελς.

Το 1551 απεβίωσε στο Τσερμπστ σε ηλικία 47 ετών και τον διαδέχθηκαν οι τρεις γιοί του Κάρολος Α΄, Ιωακείμ-Ερνέστος και Βερνάρδος Ζ΄.

## Οικογένεια
Νυμφεύτηκε το 1534 τη Μαργαρίτα των Χοεντσόλερν, κόρη του Ιωακείμ Α΄ Νέστορος εκλέκτρα του βρανδεμβούργου και είχε τέκνα:
* Κάρολος Α΄ 1534-1561, πρίγκιπας του Άνχαλτ-Τσερμπστ.
* Ιωακείμ-Ερνέστος 1536-1586, πρίγκιπας του Άνχαλτ.
* Μαρία 1538-1563, παντρεύτηκε τον Αλβέρτο Ι΄ του Μπάρμπυ-Μύλινγκεν.
* Βερνάρδος Ζ΄ 1540-1570, πρίγκιπας του Άνχαλτ-Τσερμπστ.
* Ελισάβετ 1545-1574, παντρεύτηκε τον Βόλφγκανκ Β΄ κόμη του Μπάρμπυ-Μύλινγκεν.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.
## Παραπομπές


Κατηγορία:Οίκος των Ασκάνια
Οικογένεια Μπουσάτι

Ο **Οίκος των Μπουσάτι** ήταν μια εξέχουσα οθωμανική αλβανική οικογένεια που κυβέρνησε το πασαλίκι της Σκόδρας από το 1757 έως το 1831. Η κυριαρχία τους στην περιοχή της Σκόδρας εδραιώθηκε μέσω ενός δικτύου συμμαχιών με διάφορες ορεινές φυλές. Ακόμη και μετά την πτώση του πασαλικίου το 1831, οι Μπουσάτι συνέχισαν να διαδραματίζουν σημαντικό ρόλο στην αλβανική κοινωνία. Κατά τη διάρκεια του 19ου αιώνα, η Σκόδρα ήταν επίσης γνωστή ως πολιτιστικό κέντρο και στη δεκαετία του 1840 ανεγέρθηκε η βιβλιοθήκη Μπουσάτι.

## Κατάλογος εξέχοντων μελών της οικογένειας
* Σουλεϊμάν Μπουσάτι, σαντζάκμπεης της Σκόδρας, αξιοσημείωτος για τους πολέμους του ενάντια στους Μαυροβούνιους
* Καρά Μαχμούτ Μπουσάτι, ορίστηκε κυβερνήτης της Σκόδρας από τις οθωμανικές αρχές
* Ιμπραήμ Μπουσάτι
* Μουσταφά Πασάς Μπουσάτι ή Μπουσάτλι
* Ζέφ Μπουσάτι, πρεσβευτής στην Αγία Έδρα
* Πετρίτ Μπουσάτι, ανώτερος Αλβανός διπλωμάτης, υπηρέτησε ως Πρέσβης της Αλβανίας στη Σουηδία, τις ΗΠΑ, τη Σερβία και το Μαυροβούνιο
* Μαλίτ Μπουσάτι, πρωθυπουργός
* Σαλί Μπουσάτι, πρώην μέλος της Συνέλευσης της Αλβανίας
* Αστρίτ Μπουσάτι, μέλος της Συνέλευσης της Αλβανίας
* Αχμέτ Μπουσάτι, Πρόεδρος του Δημοτικού Συμβουλίου Shkoder 1992-1996
* Τζεμάλ Μπουσάτι, πολιτικός, πρώην μέλος της Συνέλευσης της Αλβανίας, αντι-Ζογκιστής ακτιβιστής
* Ντιτμίρ Μπουσάτι, πολιτικός και ο σημερινός Υπουργός Εξωτερικών

## Πηγές
*

Κατηγορία:Αλβανικές οικογένειες
Ουμπάνγκι (ποταμός)

thumb|right|350px|Ο Ουμπάνγκι στα περίχωρα του Μπανγκί
Ο **Ουμπάνγκι** είναι ο μεγαλύτερος παραπόταμος, βόρεια του ποταμού Κονγκό στην περιοχή της Κεντρικής Αφρικής. Ο Ουμπάνγκι σχηματίζεται από την ένωση των ποταμών Μπόμου και Ουέλε και ρέει δυτικά, σχηματίζοντας τα σύνορα μεταξύ της Κεντροαφρικανικής Δημοκρατίας και της Λαϊκής Δημοκρατίας του Κονγκό. Στη συνέχεια, ο Ουμπάνγκι ρέει νοτιοδυτικά και διέρχεται από το Μπανγκί, πρωτεύουσα της Κεντροαφρικανικής Δημοκρατίας, και μετά από αυτό διασχίζει τα σύνορα μεταξύ Λαϊκής Δημοκρατίας του Κονγκό και Δημοκρατίας του Κονγκό. Ο Ουμπάνγκι ενώνεται τελικά με τον ποταμό Κονγκό στο Λιράνγκα. Το μήκος του Ουμπάνγκι είναι περίπου 1.060 χιλιόμετρα. Το συνολικό μήκος του μαζί με το μεγαλύτερο παραπόταμο του, τον Ουέλε, είναι 2.270 χιλιόμετρα. Η λεκάνη απορροής του Ουμπάνγκι είναι περίπου 772.800 τετραγωνικά χιλιόμετρα. Η ροή του στο Μπανγκί κυμαίνεται από περίπου 800 κυβικά μέτρα ανά δευτερόλεπτο έως 11.000 κυβικά μέτρα το δευτερόλεπτο, με μέση ροή περίπου 4.000 κυβικά μέτρα ανά δευτερόλεπτο.
Μαζί με τον ποταμό Κονγκό, είναι μια σημαντική υδάτινη αρτηρία μεταφοράς για ποταμόπλοια μεταξύ Μπανγκί και Μπραζαβίλ.
Από την πηγή του έως τα 100 χιλιόμετρα μετά το Μπανγκί, ο Ουμπάνγκι ορίζει τα σύνορα μεταξύ της Κεντροαφρικανικής Δημοκρατίας και της Λαϊκής Δημοκρατίας του Κονγκό. Στη συνέχεια, αποτελεί το όριο μεταξύ της Λαϊκής Δημοκρατίας του Κονγκό και της Δημοκρατίας του Κονγκό έως ότου ενωθεί με τον ποταμό Κονγκό.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποταμοί της Αφρικής
Κατηγορία:Ποταμοί της Δημοκρατίας του Κονγκό
Κατηγορία:Ποταμοί της Λαϊκής Δημοκρατίας του Κονγκό
Κατηγορία:Ποταμοί της Κεντροαφρικανικής Δημοκρατίας
Ιωακείμ Ερνέστος του Άνχαλτ (1536-1586)

Ο **Ιωακείμ-Ερνέστος**, γερμ. Joachim-Ernst (21 Οκτωβρίου 1536 - 6 Δεκεμβρίου 1586) από τον Οίκο των Ασκάνια ήταν πρίγκιπας του Άνχαλτ-Τσερμπστ (1551-70), Άνχλατ-Πλέτσκαου (1553-70), Άλχαλτ-Ντεσσάου (1561-70) & Άνχαλτ-Κέτεν (1562-70) και μετά του Άνχαλτ (1570-86).

## Βιογραφία
Ήταν ο δευτερότοκος γιος του Ιωάννη Ε΄ πρίγκιπα του Άνχαλτ-Τσερμπστ και της Μαργαρίτας των Χοεντσόλερν, κόρης του Ιωακείμ Α΄ Νέστορος εκλέκτορα του Βρανδεμβούργου.

Το 1586 απεβίωσε στο Ντεσάου σε ηλικία 50 ετών και τον διαδέχθηκαν οι γιοί του Ιωάννης-Γεώργιος Α΄, Χριστιανός Α΄, Αύγουστος, Ροδόλφος και Λουδοβίκος Α΄, που μοίρασαν το Άνχαλτ.

## Οικογένεια
Νυμφεύτηκε πρώτα το 1560 την Αγνή, κόρη του Βόλφγκανκ Α΄ κόμη του Μπάρμπυ-Μύλινγκεν και είχε τέκνα:
* Άννα-Μαρία, 1561-1605, παντρεύτηκε τον Ιωακείμ-Φρειδερίκο δούκα του Όλαου & Βόλαου (Πολωνικά: Ολάβα & Βόλουφ). 
* Ελισάβετ 1563-1607, παντρεύτηκε τον Ιωάννη-Γεώργιο των Χοεντσόλερν εκλέκτορα του Βρανδεμβούργου.
* Σίβυλλα1564-1614, παντρεύτηκε τον Φρειδερίκο Α΄ δούκα της Βυρτεμβέργης.
* Ιωάννης-Γεώργιος Α΄ 1567-1618, πρίγκιπα του Άνχαλτ-Ντεσάου.
* Χριστιανός Α΄ 1568-1630, πρίγκιπας του Άνχαλτ-Μπέρνμπουρκ.

Το 1569 απεβίωσε η Αγνή και ο Ιωακείμ-Ερνέστος έκανε το 1571 δεύτερο γάμο με την Ελεονώρα, κόρη του Χριστοφόρου δούκα της Βυρτεμβέργης, και είχε τέκνα:
* Αγνή-Χέντβιχ 1573-1616, παντρεύτηκε πρώτα τον Αύγουστο των Βέττιν εκλέκτορα της Σαξονίας και μετά τον Ιωάννη Β΄ δούκα του Σ.Χ.Σόντερμπουργκ.
* Δωροθέα-Μαρία 1574-1617, παντρεύτηκε τον Ιωάννη Β΄ των Βέττιν δούκα της Σαξονίας-Βαϊμάρης.
* Αύγουστος 1575-1653, πρίγκιπας του Άνχαλτ-Πλέτσκαου.
* Ροδόλφος 1576-1621, πρίγκιπας του Άνχαλτ-Τσερμπστ.
* Ιωάννης-Ερνέστος 1578-1601, απεβίωσε 23 ετών.
* Λουδοβίκος Α΄ 1579-1650, πρίγκιπας του Άνχαλτ-Κέτεν.
* Σαβίνα 1580-11599, απεβίωσε 19 ετών.
* Άννα-Σοφία 1584-1652, παντρεύτηκε τον Κάρολο-Γκύντερ κόμη του Σβάρτσμπουρκ-Ρούντολστατ.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Ασκάνια
Ιωάννης Γεώργιος Α΄ του Άνχαλτ-Ντέσαου

Ο **Ιωάννης Γεώργιος Α΄**, γερμ. Johann Georg I (9 Μαΐου 1567 - 24 Μαΐου 1618) από τον Οίκο των Ασκάνια ήταν πρίγκιπας του Άνχαλτ (1586-1603) και μετέπειτα του Άνχαλτ-Ντέσαου (1603-18).

## Βιογραφία
Ήταν ο πρωτότοκος γιος του Ιωακείμ Ερνέστου, πρίγκιπα του Άνχαλτ και της Αγνής, κόρης του Βόλφγκανγκ Α΄, κόμη του Μπάρμπυ-Μύλινγκεν.

Το 1618 απεβίωσε στο Ντέσαου σε ηλικία 51 ετών και τον διαδέχθηκε ο δευτερότοκος γιος του, Ιωάννης Καζιμίρ.

## Οικογένεια
Νυμφεύτηκε πρώτα το 1588 τη Δωροθέα, κόρη του Ιωάννη-Αλβέρτου ΣΤ΄ κόμη του Μάνσφελντ-Άρνσταϊν και είχε τέκνα:
* Σοφία-Ελισάβετ 1589-1622, παντρεύτηκε τον Γεώργιο-Ροδόλφο, δούκα του Λήγκνιτς-Βόλαου (Πολωνικά: Λεγκνίτσα-Βόλουφ)
* Αγνή-Μαγδαληνή 1590-1626, παντρεύτηκε τον Όθωνα, διάδοχο της Έσσης-Κάσσελ.
* Άννα-Μαρία 1591-1637.
* Ιωακείμ-Ερνέστος 1592-1615, απεβ. 23 ετών.
* Χριστιανός 1594, απεβ. νήπιο.

Το 1594 απεβίωσε η Δωροθέα και ο Ιωάννης Γεώργιος Α΄ έκανε το 1595 δεύτερο γάμο με τη Δωροθέα των Βίττελσμπαχ, κόρη του Ιωάννη-Καζιμίρ κόμη του Παλατινάτου-Ζίμμερν και είχε τέκνα:
* Ιωάννης-Καζιμίρ 1596-1660, πρίγκιπας του Άνχαλτ-Ντέσαου.
* Άννα-Ελισάβετ 1598-1660, παντρεύτηκε τον Γουλιέλμο-Ερρίκο κόμη του Μπέντχαϊμ-Στάινφουρτ (γιο του Άρνολντ Γ΄).
* Φρειδερίκος-Μαυρίκιος 1600-1610, απεβ. 10 ετών.
* Ελεονώρα-Δωροθέα 1602-1664, παντρεύτηκε τον Γουλιέλμο των Βέττιν δούκα της Σαξονίας-Βαϊμάρης.
* Σίβυλλα-Χριστίνα 1603-1686, παντρεύτηκε πρώτα τον Φίλιππο-Μαυρίκιο κόμη του Χάναου-Μύντσενμπεργκ και μετά τον Φρειδερίκο-Κάζιμιρ κόμη του Χάναου-Λίντενμπεργκ.
* Ερρίκος Βάλντεμαρ 1604-1606, απεβ. 2 ετών.
* Γεώργιος-Αριβέρτος 1606-1643, πρίγκιπας του Άνχαλτ-Ντέσαου.
* Κουνιγούνδη-Ιουλιάνα 1608-1683, παντρεύτηκε τον Χέρμαν Δ΄ λαντγράβο της Έσσης-Ρότενμπουργκ.
* Σουζάνα-Μαργαρίτα 1610-1663, παντρεύτηκε τον Ιωάννη-Φίλιππο, κόμη του Χάναου-Λίχτενμπεργκ.
* Ιωάννα-Δωροθέα 1612-1695, παντρεύτηκε τον Μαυρίκιο, κόμη του Μπέντχαϊμ-Τέκλενμπουργκ.
* Εύα-Αικατερίνη 1613-1679.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Ασκάνια
Ιωακείμ Ερνέστος του Άνχαλτ (1901-1947)

Ο **Ιωακείμ-Ερνέστος**, γερμ. Joachim-Ernst (11 Ιανουαρίου 1901 - 18 Φεβρουαρίου 1947) από τον Οίκο των Ασκάνια ήταν δούκας του Άνχαλτ (1918) και μετά τιτουλάριος δούκας του Άνχαλτ (1918-1947).

## Βιογραφία
Ήταν ο πρωτότοκος γιος του Εδουάρδου δούκα του Άνχαλτ και της Λουίζας-Καρλόττας των Βέττιν, κόρης του Μαυρικίου πρίγκιπα της Σαξονίας-Αλτεμβούργου.

Το 1947 απεβίωσε στο Ειδικό Σοβιετικό Στρατόπεδο Νο 2 του Μπούχενβαλτ σε ηλικία 46 ετών και τον διαδέχθηκε ο πρωτότοκος γιος του Φρειδερίκος.

## Οικογένεια
Νυμφεύτηκε πρώτα την Ελισάβετ Στρίκροτ, κόρη τραγουδιστή της Όπερας. Της δόθηκε ο τίτλος της *κόμισσας των Ασκανίων*· διαζεύχθηκαν το 1929.

Το 1929 ο Ιωακείμ-Ερνέστος έκανε δεύτερο γάμο με την Έντα-Καρλόττα φον Στέφανι-Μάρβιτς και είχε τέκνα:
* Αλεξάνδρα 1930-1993, παντρεύτηκε πρώτα τον Καρλ-Χάιντς Γκούτμαν και μετά τον Μαξ Ρήντερερ.
* Άννα-Λουίζα 1933-2003, παντρεύτηκε τον Τόμας Μπιρχ.
* Φρειδερίκος 1938-1963, διάδοχος και μετά τιτουλάριος πρίγκιπας του Άνχαλτ.
* Έντα γενν. 1940, παντρεύτηκε τον Αλβέρτο Ντάρμποβεν.
* Εδουάρδος γενν. 1941, τιτουλάριος πρίγκιπας του Άνχαλτ.

## Εξωτερικές Πηγές
* House of Anhalt-Askanien 

## Παραπομπές


Κατηγορία:Οίκος των Ασκάνια
Φρειδερίκος του Άνχαλτ

Ο **Φρειδερίκος**, γερμ. Friedrich (11 Απριλίου 1938 - 9 Οκτωβρίου 1963) από τον Οίκο των Ασκάνια ήταν διάδοχος (1938-47), μετά τιτουλάριος πρίγκιπας του Άνχαλτ (1947-1963) και επικεφαλής του Οίκου.

## Βιογραφία
Ήταν ο πρωτότοκος γιος του Ιωακείμ-Ερνέστου πρίγκιπα του Άνχαλτ και της Έντα/Έντιτα-Καρλόττας φον Στέφανι-Μάρβιτς.

Γεννήθηκε στο κάστρο Μπάλλενσταϊν, που ανήκε στον δουκικό Οίκο των Άνχαλτ. Η μητέρα του ήταν η δεύτερη σύζυγος του πατέρα του και ήταν υιοθετημένη από τους φον Στέφανι-Μάρβιτς. Ο πατέρας του φυλακίστηκε από τους Σοβιετικούς στο Ειδικό Στρατόπεδο Συγκέντρωσης Νο 2 (πρώην Στρατόπεδο Συγκέντωσης των Ναζί στο Μπούχενβαλτ) και απεβίωσε εκεί το 1947. Τον διαδέχθηκε ως τιτουλάριος πρίγκιπας του Άνχαλτ και επικεφαλής του Οίκου. Ο θείος του Ευγένιος διεκδίκησε τη διαδοχή.

Το 1963 είχε ένα δυστύχημα με το αυτοκίνητο και απεβίωσε στο Μόναχο σε ηλικία 25 ετών άγαμος· τον διαδέχθηκε ο νεότερος αδελφός του Εδουάρδος.

## Πηγές
* House of Anhalt-Askanien
* Online Gotha

## Παραπομπές σε πηγές


Κατηγορία:Οίκος των Ασκάνια
Φρειδερίκος του Άνχαλτ-Ντέσαου

Ο **Φρειδερίκος** (γερμ. *Friedrich*, 27 Δεκεμβρίου 1769 - 27 Μαΐου 1814) του Οίκου των Ασκάνια ήταν διάδοχος πρίγκιπας του Άνχαλτ-Ντέσσαου.

## Βιογραφία
Ήταν ο μόνος (νόμιμος) γιος του Λεοπόλδου Γ΄ του Άνχαλτ-Ντέσσαου και της Λουίζας των Χοεντσόλλερν, κόρης του Φρειδερίκου Ερρίκου του Βρανδεμβούργου-Σβετ.

Το 1814 απεβίωσε στο Ντέσσαου του Άνχαλτ σε ηλικία 45 ετών και τον διαδέχθηκε ο πρωτότοκος γιος του, Λεοπόλδος Δ΄.

## Οικογένεια
Νυμφεύτηκε το 1792 την Αμαλία, κόρη του Φρειδερίκου Ε΄ της Έσσης-Χόμπουργκ, και είχε επτά τέκνα:
* Αυγούστα (1793 - 1854), παντρεύτηκε το Φρειδερίκο Γκύντερ του Σβάρτσμπουργκ-Ρούντολστατ.
* Λεοπόλδος Δ΄ (1794 - 1871), Δούκας του Άνχαλτ.
* Γεώργιος Βερνάρδος (1796 - 1865), Πρίγκιπας του Άνχαλτ-Ντέσσαου.
* *Παύλος* Χριστιανός (22 Μαρτίου - 4 Μαΐου 1797).
* *Λουίζα* Φρειδερίκη (1798 - 1858), κωφάλαλη, παντρεύτηκε το θείο της, Γουσταύο της Έσσης-Χόμπουργκ.
* Φρειδερίκος Αύγουστος (1799 - 1864), Πρίγκιπας του Άνχαλτ-Ντέσσαου.
* Γουλιέλμος Βλαδίμηρος (1807 - 1864), νυμφεύτηκε μοργανατικά την Εμιλί Κλάουσνιτσερ, στην οποία δόθηκε ο τίτλος της *κυρίας φον Στόλτσενμπεργκ*.

## Πηγές
* Marek, Miroslav. "Complete Genealogy of the House of Ascania". Genealogy.EU.

## Παραπομπές


Κατηγορία:Οίκος των Ασκάνια
Φρειδερίκος Α΄ του Άνχαλτ

Ο **Φρειδερίκος Α΄** (γερμ. *Friedrich I*, 29 Απριλίου 1831 - 24 Ιανουαρίου 1904) από τον Οίκο των Ασκάνια ήταν δούκας του Άνχαλτ (1871-1904).

## Βιογραφία
Ο *Λεοπόλδος Φρειδερίκος Φραγκίσκος Νικόλαος* ήταν ο μόνος γιος του Λεοπόλδου Δ΄ του Άνχαλτ και της Φρειδερίκης Βιλελμίνης των Χοεντσόλλερν, κόρης του Λουδοβίκου Καρόλου της Πρωσίας.

Το 1904 απεβίωσε στο Μπάλλενσταϊν του Άνχαλτ σε ηλικία 73 ετών και τον διαδέχθηκε ο δευτερότοκος γιος του Φρειδερίκος.

## Οικογένεια
Νυμφεύτηκε το 1854 την Αντωνία των Βέττιν, κόρη του Εδουάρδου της Σαξονίας-Αλτεμβούργου, και είχε τέκνα:
* Λεοπόλδος (1855 - 1886), Διάδοχος του Άνχαλτ.
* Φρειδερίκος Β΄ (1856 - 1918), Δούκας του Άνχαλτ.
* Ελισάβετ (1857 - 1933), παντρεύτηκε τον Αδόλφο Φρειδερίκο Ε΄ του Μεκλεμβούργου-Στρέλιτς.
* Εδουάρδος (1861 - 1918), Δούκας του Άνχαλτ.
* Αριβέρτος (1866 - 1933), Πρίγκιπας του Άνχαλτ.
* Αλεξάνδρα (1868 - 1958), παντρεύτηκε τον Ζίτσο του Σβάρτσμπουργκ.

## Πηγές
* Almanach de Gotha. 1903. pp. 3, 4.

## Παραπομπές


Κατηγορία:Οίκος των Ασκάνια
Μαυροβούνιοι

Οι **Μαυροβούνιοι** (μαυροβουνιακά/ σερβικά: Црногорци/*Crnogorci*,  ή ), κυριολεκτικά "Άνθρωποι του Μαύρου Όρους", είναι φυλετική ομάδα που προέρχεται από το Μαυροβούνιο. Υπάρχουν Μαυροβούνιοι που θεωρούν τους εαυτούς τους ξεχωριστό έθνος. Ορισμένες φορές ωστόσο θεωρούνται Σέρβοι. Υπάρχει ένα ζήτημα σχετικά με την εθνική και τη γλωσσική ταυτότητά τους.

Κοινότητες Μαυροβούνιων υπάρχουν στη Βοσνία-Ερζεγοβίνη, στην Κροατία, στη Βόρεια Μακεδονία, στη Σερβία, στην Τουρκία, στις Ηνωμένες Πολιτείες, στην Αργεντινή, στη Γερμανία, στο Λουξεμβούργο, στη Χιλή, στον Καναδά και στην Αυστραλία.

## Παραπομπές


## Επιπλέον ανάγνωση
*

## Εξωτερικοί σύνδεσμοι

* Matica crnogorska (official pages) 
* Montenegrin Academy of Sciences and Arts (official pages)
* The Montenegrin Association of America
* Špiro Kulišić: O Etnogenezi Crnogoraca (''On Ethnogenesis of Montenegrins'') (in Montenegrin)
*  Ethnic Origin of Montenegrins  by Nikola Vukčević, 1981 (pdf)
* Article about Montenegrin tribes (in montenegrin language)


Κατηγορία:Σλαβικές πληθυσμιακές ομάδες
Κατηγορία:Νότιοι Σλάβοι
Κατηγορία:Πληθυσμιακές ομάδες στα Βαλκάνια
Λεοπόλδος Β΄ του Άνχαλτ-Ντέσαου

Ο **Λεοπόλδος Β΄**, γερμ. Leopold II (25 Δεκεμβρίου 1700 - 16 Δεκεμβρίου 1751) από τον Οίκο των Ασκάνια ήταν πρίγκιπας του Άνχαλτ-Ντέσαου (1747-1751).

## Βιογραφία
Ήταν ο δευτερότοκος γιος του Λεοπόλδου Α΄, πρίγκιπα του Άνχαλτ-Ντέσαου και της Άννας Λουίζας Φέζε, κόρης του αυλικού φαρμακοποιού Ροδόλφου Φέζε.

Το 1751 απεβίωσε στο Ντέσαου σε ηλικία 51 ετών και τον διαδέχθηκε ο πρωτότοκος γιος του Λεοπόλδος Γ΄.

## Οικογένεια
Νυμφεύτηκε το 1737 την 4η εξαδέλφη του Γκίζελα-Αγνή των Ασκάνια, κόρη του Λεοπόλδου, πρίγκιπα του Άνχαλτ-Κέτεν και είχε τέκνα:
* Λεοπόλδος Γ΄ 1740-1817, πρίγκιπας του Άνχαλτ-Ντέσαου.
* Λουίζα-Αγνή-Μαργαρίτα 1742-1743.
* Ερριέττα-Αικατερίνη-Αγνή 1744-1799, παντρεύτηκε τον Ιωάννη-Γιομπστ, κύριο του Λόεν.
* Μαρία-Λεοπολδίνη 1746-1769, παντρεύτηκε το 1765 τον Σίμωνα-Αύγουστο, κόμη του Λίππε-Ντέτμολντ.
* Ιωάννης-Γεώργιος 1748-1811.
* Καζιμίρα 1749-1778, παντρεύτηκε το 1769 τον Σίμωνα-Αύγουστο, κόμη του Λίππε-Ντέτμολντ, χήρο από την αδελφή της Μαρία-Λεοπολδίνη.
* Αλβέρτος-Φρειδερίκος 1750-1811, νυμφεύτηκε την Ερριέττα του Λίππε-Βάισενφελντ, δισεγγονή του Γιόμπστ-Χέρμαν κόμη του Λίππε.

## Πηγές
* Siebigk (1883). "Leopold II". Allgemeine Deutsche Biographie. Leipzig: Duncker & Humblot. 18: 352–356.

## Παραπομπές


Κατηγορία:Οίκος των Ασκάνια
Μαγουλίτσα Καρδίτσας

Με την ονομασία **Μαγουλίτσα Καρδίτσας** αναφέρονται οι οικισμοί:

* Μαγουλίτσα Μουζακίου Καρδίτσας, οικισμός του δήμου Μουζακίου του νομού Καρδίτσας.
* Μαγουλίτσα Παλαμά Καρδίτσας, οικισμός του δήμου Παλαμά του νομού Καρδίτσας.
Ιωάννης Γεώργιος Β΄ του Άνχαλτ-Ντέσαου

Ο **Ιωάννης Γεώργιος Β΄**, γερμ. Johann Georg II (17 Νοεμβρίου 1627 – 7 Αυγούστου 1693) από τον Οίκο των Ασκάνια ήταν πρίγκιπας του Άνχαλτ-Ντέσαου (1660-1693).

## Βιογραφία
Ήταν ο μόνος γιος του Ιωάννη-Καζιμίρ πρίγκιπα του Άνχαλτ-Ντέσαου και της Αγνής, κόρης του Μαυρίκιου λαντγράβου της Έσσης-Κάσσελ.

Το 1693 απεβίωσε στο Βερολίνο σε ηλικία 66 ετών και τον διαδέχθηκε ο μόνος γιος του Λεοπόλδος Α΄.

## Οικογένεια
Νυμφεύτηκε την Ερριέττα-Αικατερίνη του Νάσσαου, κόρη του Φρειδερίκου-Ερρίκου, πρίγκιπα της Οράγγης και είχε τέκνα:
* Ελισάβετ-Αλβερτίνα 1665-1706, ηγουμένη στο αββαείο του Χέρφορντ, μετά παντρεύτηκε τον Ερρίκο των Βέττιν, κόμη του Μπάρμπυ, του κλάδου Σαξονίας-Βάισενφελς.
* Ερριέττα-Αμαλία 1666-1726, παντρεύτηκε τον Ερρίκο-Καζιμίρ Β΄, πρίγκιπα του Νάσσαου-Ντιτς.
* Μαρία Ελεονώρα 1671-1756, παντρεύτηκε τον Γιέρζυ Ραντζίβιου, δούκα της Όλυκα.
* Ερριέττα-Αγνή 1674-1729.
* Λεοπόλδος Α΄ πρίγκιπας του Άνχαλτ-Ντέσαου.
* Ιωάννα-Καρλόττα 1682-1750, ηγουμένη στο αββαείο του Χέρφορντ, μετά παντρεύτηκε τον Φίλιππο-Γουλιέλμο των Χοεντσόλερν μάργραβο του Βρανδεμβούργου-Σβετ.

## Πηγές
* Citino, Robert M. (2005). The German Way of War: From the Thirty Years' War to the Third Reich. University Press of Kansas. p. 428. ISBN 0-7006-1410-9.
* Clark, Christopher (2006). Iron Kingdom: The Rise and Downfall of Prussia 1600–1947. Cambridge: Belknap Press of Harvard. p. 776. ISBN 0-674-02385-4.

## Παραπομπές


Κατηγορία:Οίκος των Ασκάνια